קורס חובלים א'

תמונת סיום מחזור קורס חובלים א', פברואר 1949
קורס חובלים א' הוא קורס חובלים הראשון של חיל הים הישראלי. הקורס נערך בזמן הקרבות וההפוגות מלחמת העצמאות. החל ביולי 1948 והסתיים ב 20 בפברואר 1949. הקורס הכשיר קציני-ים לאיוש אוניות חיל הים. מסיימי קורס חובלים א' קיבלו דרגת משיט פס כסף אחד על הכותפה. דרגה זו בוטלה לאחר זמן קצר. והוחלפה בסגן חובל סגן משנה של היום.

==רקע==
הצורך בהכשרת קצין ימי מקצועי היה ברקע המחלוקת על צורת הפיקוד של כלי השייט שהייתה בימים הראשונים של חיל הים וביטול הפיקוד הכפול שהיה נהוג; פיקוד ימי ופיקוד מבצעי.
מפקדי כלי שיט בימים הראשונים של חיל הים היו בעלי רקע פיקוד ימי מהמח"ל יוצאי ה-פלי"ם (בוגרי קורסי החובלים של ה-פל"ים)ומי שהיו רבי חובלים אזרחיים.
לרוב חניכי קורס חובלים א' של חיל הים היה רקע ימי כלשהו; חברות באגודות הימיות, אגודת יורדי ים זבולון, צופי ים, הפועל ימיה, בפלי"ם, הפלגות בתפקידים שונים באוניות סוחר, אוניות נוסעים וספינות דיג, וגם ממתנדבי היישוב לצי המלכותי הבריטי ומתנדבי היישוב לצי המסחרי המגויס שהפליגו במלחמת העולם השנייה.

==שלבים תכנים ומיקום==
הקורס התחלק לארבעה לפי תכנים ומיקום העברתם:
# השלב הראשון - התקיים בבסיס חיל הים ביפו (בבניין בבית הספר הארמני), היה לימודים תאורטיים והכשרות ימיות.
# השלב השני - התקיים בטירת כרמל, היה לימודים תאורטיים ומעשיים.
# השלב השלישי - התקיים בחיפה בשכונת סנט לוקס (שער העלייה).
# הכשרה מעשית - בכלי שיט, באח"י אילת (א-16) שבסיסה בנמל חיפה.

==מהלך הלימודים==
כל החניכים למדו את מקצועות ההתמחות: ימאות, ניווט, מכונה ותותחנות. לא הייתה חלוקה למגמות.
הלימודים נמשכו ברצף. המטרה הראשונה הייתה להביא את כל החניכים לרמה אחידה בנושאי ימאות, מתמטיקה, אנגלית וניווט.
נושאי הלימוד כללו: ניווט, משטר ומשמעת בים, התנהגות הקצין הימי (מנהגים והליכות), טקטיקה, כיבוי אש, בקרת נזקים, אדמיניסטרציה, תקנות ימיות, תרגילי סדר ושעורי ספורט (בעיקר שחייה וריצה). חופשות לסוף השבוע ניתנו פעם או פעמיים בחודש.

==מפקדים מדריכים ומורים ==
מפקד הקורס: שלמה ליסבונה. מדריך בכיר: שמואל טנקוס. מדריך ראשי (מד"ר): אלן ברק מתנדב מח"ל מהצי המלכותי הבריטי. קצין המנהלה: יהודה איגרא
ורס"ר משמעת.

מדריכים חיל הים העמיד לניהול והדרכת הקורס את מיטב הכישרונות:
* אלן ברק, (מתנדב מח"ל) - ארגון וניהול האוניה, נוהלי עבודה במשמרות, אמנות המלחמה, תפקיד קצין משמרת, נהלים ומשמעת באוניה - הדריך באנגלית.
* פול שולמן, (מתנדב מח"ל) - ניהול האוניה, אמנות המלחמה, נהלים ומשמעת באוניה - הדריך באנגלית.
* שמואל טנקוס - ימאות ומקצועות השייט, ניווט חופי ואסטרונומיה.
* סם ליפסקי (מתנדב מח"ל) - אלחוט וטכנאות רדיו.
* ג'ונתן לב (מתנדב מח"ל) – תותחנות.

מורים אזרחים שלימדו מתמטיקה, פיזיקה, אנגלית, היסטוריה ומקצועות כללים.

==חניכים==
חניכי הקורס היו מי שנחשבו מתאימים מבחינת הרקע הימי, בני 18–26.
חלק מהחניכים היו עם ניסיון קרבי, בוגרי קורס פיקוד קרבי של צה"ל ובוגרי פלמ"ח ופל"ים.
מבוגרים ובעלי ניסיון היו אריה מוריס ואברהם לוכסמבורג ששרתו במלחמת העולם השנייה בצי הבריטי ומאיר לובוכינסקי שהיה קברניט בספינות דיג מכמורת גדולות (Trawller). חניכים אחדים הצטרפו לאחר השלב הראשון של הקורס, לאחר שעברו הכשרה ימית בקיסריה. במהלך הקורס הודח ופרש מי שלא התאים.

50 בוגרי קורס חובלים א' קיבלו דרגת "משיט", שולבו בתפקידי פיקוד ימי באוניות החייל והחליפו בהדרגה מפקדי כלי שיט וקצינים בתפקידים שונים שקיבלו מינוי בימים הראשונים של חיל הים. היו מבוגרי קורס חובלים א' שנשלחו להמשך הכשרה לקורסים מתקדמים בציים זרים.

==גלריה==
<gallery>
קובץ:Hovlimjaffamisdar1948.jpg|מסדר לקורס החובלים ביפו.
קובץ:HovlimJaffaMathLss1948.jpg|שיעור ביפו.

קובץ:Hovlimjaffa1948.jpg|חצר הבסיס ביפו.

קובץ:HovlimAlefSiyum2021949.jpg|הבוגרים בטקס הסיום בחיפה.

קובץ:2021949CommChngSchulman.jpg|הרמטכ"ל יעקב דורי ופיקוד חיל הים בטקס הסיום בחיפה.

קובץ:Hovlimluxiandbomzie20121949.jpg|מבוגרי הקורס.
</gallery>
==מקורות וקריאה נוספת==

* ש. א. [https://maarchotyamhome.files.wordpress.com/2020/08/d79ed7a2d7a8d79bd795d7aa-d799d79d-d797d795d791d7a8d7aa-d792-d7a1d7a4d798d79ed791d7a8-1948-.pdf הפלגת הבתולים של החובלים] 'חיל הים' חוברת ג ספטמבר 1948, עמ' 18.
* משה גורמן ואריה בן-אלי, [https://maarchotyamhome.files.wordpress.com/2020/08/d797d799d79c-d794d799d79d-d797-d7a9d791d798-d7aad7a9d798.pdf עם סיום הקורס לחובלים], 'חיל הים', פברואר 1949, עמ' 25.
* מ. ה. ה. [https://maarchotyamhome.files.wordpress.com/2020/08/d797d799d79c-d794d799d79d-d797-d7a9d791d798-d7aad7a9d798.pdf טורים אחרונים - גל חדש ברכה לקברניטי ישראל], 'חיל הים', פברואר 1949, עמ' 41.
* ענת קדרון, חיל הים הישראלי – שנת ההקמה: הקמת וגיבוש חיל הים במהלך מלחמת העצמאות עבודת גמר לקבלת תואר מוסמך, אוניברסיטת חיפה, 2000.

==קישורים חיצוניים==

* רבקה כצנלסון, [https://maarchotyamhome.files.wordpress.com/2020/08/full-navy-august-1948.pdf	בבית היוצר לחובלים]	"חיל הים" ב' אוגוסט 1948, עמ' 11.
* ש. א. [https://maarchotyamhome.files.wordpress.com/2020/08/d79ed7a2d7a8d79bd795d7aa-d799d79d-d797d795d791d7a8d7aa-d792-d7a1d7a4d798d79ed791d7a8-1948-.pdf הפלגת הבתולים של החובלים] 'חיל הים' חוברת ג' ספטמבר 1948, עמ' 18.
* משה גורמן ואריה בן-אלי,	[https://maarchotyamhome.files.wordpress.com/2020/08/d797d799d79c-d794d799d79d-d797-d7a9d791d798-d7aad7a9d798.pdf עם סיום הקורס לחובלים]	חיל הים ח' שבט תש"ט,	עמ' 25.
* מ. ה. ה.	[https://maarchotyamhome.files.wordpress.com/2020/08/d797d799d79c-d794d799d79d-d797-d7a9d791d798-d7aad7a9d798.pdf טורים אחרונים - גל חדש ברכה לקברניטי ישראל]	חיל הים ח' שבט תש"ט,	עמ' 41.
* ברית אלמוג,	[https://beingalim.files.wordpress.com/2021/03/2017-5-bg.pdf	קורס חובלים 1949 -2017], ראיון עם סא"ל דימ' דוד לב,	"בין גלים", מאי 2017, עמ'	63.

קטגוריה:היסטוריה של חיל הים הישראלי
קטגוריה:קורסים בצה"ל